

6γ 

νΑΚνΑΡΑΖΑΟΗΛ 
03(θ: 2018.02.ΜΗ 1:52:10 
ΕΕΤ 

Ρθ35θπ: δίβΠθο ΡϋΡ 
(θγϊι6θ(1<1θ<1) | 

ΙοοΒίΐοη: Αϋτβ|5, ΕΙΙίπϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


6313 


16 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 506 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός ανωτάτου ορίου επιτρεπόμενων ημε¬ 
ρών κίνησης εκτός έδρας υπαλλήλων του ΝΠΔΔ 
«Οργανισμός Προστασίας Αλληλεγγύης και Παι¬ 
δείας Ανδρομάνα» Δήμου Δεσκάτης έτους 2018. 

2 

Ορισμός πρακτικογράφου και υπερωριακής απα¬ 
σχόλησης υπαλλήλων του Δήμου Χίου. 

3 

Θέματα λειτουργίας των μονοτμηματικών Σχο¬ 
λών του Πανεπιστημίου Ιωαννίνων. 

4 

Κατανομή ωρών υπερωριακής απασχόλησης, νυ¬ 
κτερινής και εργασίμων ημερών και ημερήσιας ή 
νυκτερινής που παρέχεται Κυριακές και εξαιρέσι¬ 
μες ημέρες των υπαλλήλων της Νοσοκομειακής 
Μονάδας Αμαλία Φλέμιγκ, μονίμων και ιδιωτικού 
δικαίου, καθώς και εφημεριών λοιπού επιστημο¬ 
νικού προσωπικού για το έτος 2018. 

5 

Αποζημίωση υπερωριακής απασχόλησης, καθώς 
και νυκτερινής εργάσιμων ημερών και ημερήσιας 
ή νυκτερινής που παρέχεται Κυριακές και εξαιρέ¬ 
σιμες ημέρες των υπαλλήλων του Νοσοκομείου 
μας και του ΚΕΦΙΑΠ Αμυνταίου, μονίμων και ιδιω¬ 
τικού δικαίου, για το έτος 2018. 


ΑΠΟΦΑΣΕΙΣ 

Αριθμ. οικ. 18308 (1) 

Καθορισμός ανώτατου ορίου επιτρεπόμενων 
ημερών κίνησης εκτός έδρας υπαλλήλων του 
ΝΠΔΔ «Οργανισμός Προστασίας Αλληλεγγύ¬ 
ης και Παιδείας Ανδρομάνα» Δήμου Δεσκάτης 
έτους 2018 . 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξειςτου άρθρου 280 του ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα-Καλλικράτης» (ΦΕΚ 87/ 
τ.Α'/7-6-2010). 


2. Τις διατάξεις του π.δ. 141/2010 «Οργανισμός της 
Αποκεντρωμένης Διοίκησης Ηπείρου-Δυτικής Μακεδο¬ 
νίας» (ΦΕΚ 234/τ.Α'/27-12-2010). 

3. Τις διατάξειςτου άρθρου 3, υποπαρ. δ9) τηςπαραγρ. δ), 
άρθ. 2 του ν. 4336/2015. 

4. Την αριθ. 13912/15-05-2017 απόφαση του Υπουρ¬ 
γού Εσωτερικών (ΦΕΚ250/τ.Υ.Ο.Δ.Δ./26-05-2017) με την 
οποία διορίστηκε Συντονιστής της Αποκεντρωμένης 
Διοίκησης Ηπείρου Δυτικής Μακεδονίας ο Μιχελάκης 
Βασίλειος του Πολυκάρπου. 

5. Την υπ'αριθ. 3/36/24-01-2018 απόφαση της Προέ¬ 
δρου του ΝΠΔΔ «Οργανισμός Προστασίας Αλληλεγγύης 
και Παιδείας Ανδρομάνα» του Δήμου Δεσκάτης για καθο¬ 
ρισμό ανωτάτου ορίου επιτρεπόμενων ημερών κίνησης 
εκτός έδρας υπαλλήλων του ΝΠΔΔ. 

6. Την υπ' αρ. 35/24-01-2018 βεβαίωση του ΝΠΔΔ 
«Οργανισμός Προστασίας Αλληλεγγύης και Παιδείας 
Ανδρομάνα» του Δήμου Δεσκάτης, περί ύπαρξης εγγε¬ 
γραμμένων πιστώσεων στον προϋπολογισμό του έτους 
2018, για την κάλυψη της δαπάνης που θα προκληθεί. 

7. Τις ανάγκες του ΝΠΔΔ για κίνηση εκτός έδρας των υπαλ¬ 
λήλων (συμμετοχή σε συνέδρια, σεμινάρια, διεκπεραίωση 
υποθέσεων του ΝΠΔΔ εκτός έδρας κ.α.) αποφασίζουμε: 

Καθορίζουμε ανώτατο όριο επιτρεπόμενων ημερών 
κίνησης εκτός έδρας για το έτος 2018 για τους υπαλλή¬ 
λους του ΝΠΔΔ «Οργανισμός Προστασίας Αλληλεγγύης 
και Παιδείας Ανδρομάνα» του Δήμου Δεσκάτης, ως εξής: 


Α/Α 

ΚΑΤΗΓΟΡΙΑ 

ΑΡΙΘΜΟΣ 

ΑΤΟΜΩΝ 

ΚΛΑΔΟΣ/ 

ΕΙΔΙΚΟΤΗΤΑ 

ΑΝΩΤΑΤΟ 
ΟΡΙΟ 
ΗΜΕΡΩΝ 
ΚΑΤΈΤΟΣ 
ΑΝΑ ΑΤΟΜΟ 

1 . 

ΤΕ 

1 

ΒΡΕΦΟΝΗΠΙΟ- 

ΚΟΜΙΑΣ 

10 


Στην αριθ. 35/24-01-2018 βεβαίωση του ΝΠΔΔ «Ορ¬ 
γανισμός Προστασίας Αλληλεγγύης και Παιδείας Αν¬ 
δρομάνα» του Δήμου Δεσκάτης βεβαιώνεται ότι στον 
προϋπολογισμό έτους 2018 έχουν εγγράφει οι κάτωθι 
πιστώσεις στους αντίστοιχους Κ.Α. για τις ανάγκες με¬ 
τακίνησης των υπαλλήλων του ΝΠΔΔ: 

■ ποσό 500,00 € σε βάρος του Κ.Α 00-6073 με τίτλο 
«Δαπάνες επιμόρφωσης προσωπικού και συμμετοχής 
σε συνέδρια και σεμινάρια». 

• ποσό 600,00 € σε βάρος του Κ.Α. 10-6422 με τίτλο 
«Οδοιπορικά έξοδα και αποζημίωση μετακινούμενων 
υπαλλήλων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 6 Φεβρουάριου 2018 

Ο Συντονιστής 
Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 653 _ (2) 

Ορισμός πρακτικογράφου και υπερωριακής απα¬ 
σχόλησης υπαλλήλων του Δήμου Χίου. 

Ο ΔΗΜΑΡΧΟΣ ΧΙΟΥ 

Έχοντας υπόψη: 

1. Τις διατάξεις του άρθρου 20 του ν. 4354/2015. 

2. Τις διατάξεις του άρθρου 58 του ν. 3852/2010 
(ΦΕΚ 87/2010 τεύχος Α') «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

3. Τις διατάξεις του άρθρου 49 του ν. 3584/2007. 

4. Τιςδιατάξειςτωνάρθρων97 και 105 του ν. 3463/2006, 
τα οποία αναφέρονται στην τήρηση των πρακτικών του 
Δημοτικού Συμβουλίου. 

5. Τις διατάξεις του άρθρου 12 παρ.1 Οτου ν. 2503/1997. 

6. Την αριθμ. 2/19657/0022/28-05-2009 (ΦΕΚ 1085/Β/ 
05-06-2009) κοινή υπουργική απόφαση των Υπουργών 
Εσωτερικών Δημόσιας Διοίκησης και Αποκέντρωσης και 
Οικονομίας και Οικονομικών όπως αυτή συμπληρώνε¬ 
ται και αναπροσαρμόζεται με την αριθ. 2/55702/0022/ 
28-7-2011 και 2/62732/0022/02-09-2011 διευκρινιστική 
εγκύκλιο της Γενικής Γραμματείας Δημοσιονομικής Πο¬ 
λιτικής περί παροχής οδηγιών για τον περιορισμό της 
απογευματινής υπερωριακής εργασίας 

7. Το γεγονός ότι υπάρχει ανάγκη για καθιέρωση υπε- 
ρωριακής απασχόλησης με ανώτατο όριο των -20- ωρών 
σε υπάλληλο του Δήμου Χίου για την τήρηση των πρα¬ 
κτικών του Δημοτικού Συμβουλίου πέραν του κανονικού 
ωραρίου λειτουργίας του Δήμου Χίου 

8. Το γεγονός ότι από την απόφαση αυτή προκαλείται 
δαπάνη που θα βαρύνει τον ΚΑ 10-6012.001 του προϋ¬ 
πολογισμού του Δήμου Χίου οικονομικού έτους 2018, 
στον οποίο υπάρχει εγγεγραμμένη πίστωση 8.000,00 €, 
αποφασίζουμε: 

Αναθέτουμε από 01-01-2018 και έως 31-12-2018, στον 
υπάλληλο του Δήμου Χίου Σιταρένιο Δημήτριο του Παντε¬ 
λή, κατηγορίαςΤΕ,του κλάδουΤΕ Διοικητικού-Λογιστικού 
την τήρηση των πρακτικών του Δημοτικού Συμβουλίου 
Δήμου Χίου, πέραν του κανονικού ωραρίου, με αναπλη¬ 
ρωτή την Μπελέγρη Αριάδνη του Δημητρίου, κατηγορίας 
ΔΕ, του κλάδου ΔΕΙ Διοικητικού και ορίζει την υπερωρια- 
κή απασχόληση με ανώτατο όριο των -20-ωρών. 


Η παραπάνω υπερωριακή εργασία δεν θα υπερβαίνει τα 
όρια που καθορίζονται κάθε χρόνο με την κοινή απόφα¬ 
ση των Υπουργών εσωτερικών, Δημόσιας διοίκησης και 
Αποκέντρωσης και Οικονομικών, η οποία εκδίδεται κατ' 
εξουσιοδότηση του άρθρου 49 παρ. 4 του ν.3584/2007. 

Η ωριαία αμοιβή είναι ίση με εκείνη που καταβάλλεται 
κάθε φορά στους δημόσιους υπαλλήλους, όπως ορίζεται 
στο άρθρο 20 του ν.4354/2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 8 Ιανουάριου 2018 

Ο Δήμαρχος 

ΕΜΜΑΝΟΥΗΛ ΒΟΥΡΝΟΥΣ 


Αριθμ. 9934 _ (3) 

Θέματα λειτουργίας των μονοτμηματικών Σχο¬ 
λών του Πανεπιστημίου Ιωαννίνων. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρ. 18 παρ. 2 του ν.4485/2017 
(Α' 114). 

2. Τις υπηρεσιακές ανάγκες για την εύρυθμη λειτουρ¬ 
γία του Πανεπιστημίου Ιωαννίνων. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Ότι για τα θέματα λειτουργίας των μονοτμηματικών 
Σχολών του Πανεπιστημίου Ιωαννίνων ισχύουν τα εξής: 

Άρθρο μόνο 

1. Υποψήφιοι για μέλη της Κοσμητείας της Σχολής 
είναι τα ΔΕΠ της Σχολής που υποβάλλουν υποψηφιότη¬ 
τα μετά από σχετική προκήρυξη των εκλογών από τον 
Κοσμήτορα. 

2. Η προκήρυξη των εκλογών γίνεται το αργότερο δύο (2) 
μήνες πριν τη λήξη του ακαδημαϊκού έτους, στο οποίο 
ολοκληρώνεται η θητεία της Κοσμητείας και διεξάγονται 
τουλάχιστον δεκαπέντε (15) ημέρες μετά την προκήρυξη 
των εκλογών. 

Οι υποψηφιότητες υποβάλλονται εντός πέντε (5) ημε¬ 
ρών από την προκήρυξη των εκλογών, οι δε υποψήφιοι 
ανακηρύσσονται με απόφαση του Κοσμήτορα, η οποία 
εκδίδεται εντός δύο ημερών από τη λήξη της προθεσμίας 
των υποψηφιοτήτων. 

3. Η εκλογή των μελών της Κοσμητείας γίνεται με 
ενιαίο ψηφοδέλτιο και με μυστική ψηφοφορία από τη 
Γενική Συνέλευση της Σχολής, κάθε μέλος της οποίας 
διαθέτει πέντε (5) ψήφους. 

Μέλη της Κοσμητείας εκλέγονται πέντε (5) μέλη ΔΕΠ 
από τους υποψήφιους, που συγκέντρωσαν τις περισσό¬ 
τερες έγκυρες ψήφους. Σε περίπτωση που το σύνολο 
των έγκυρων ψήφων υπολείπεται του 50% του αριθ¬ 
μού των εκλεκτόρων, η ψηφοφορία επαναλαμβάνεται 
την επόμενη ημέρα και εκλέγονται οι υποψήφιοι που 

συγκέντρωσαν τις περισσότερες ψήφους, ακόμη και αν 
το σύνολο των έγκυρων ψήφων υπολείπεται του 50% 
του αριθμού των εκλεκτόρων. Σε περίπτωση ισοψηφί- 
ας εκλέγεται το μέλος ΔΕΠ, που κατέχει την υψηλότερη 
βαθμίδα, μεταξύ των ισοψηφούντων της ίδιας βαθμίδας 
εκλέγεται το μέλος, που έχει την παλαιότερη ημερομηνία 
ανάληψης καθηκόντων στη συγκεκριμένη βαθμίδα στο 
Πανεπιστήμιο Ιωαννίνων. 

4. Την ευθύνη της εκλογικής διαδικασίας των μελών 
της Κοσμητείας έχει τριμελής Εφορευτική Επιτροπή και 
αποτελείται από μέλη ΔΕΠ της Σχολής, που προτείνονται 
από τον Κοσμήτορα και εκλέγονται με φανερή ψηφοφο¬ 
ρία από τη Γενική Συνέλευση της Σχολής, η οποία ορίζει 
και τον Πρόεδρο της Επιτροπής. Η Επιτροπή οργανώνει 
και επιβλέπει την εκλογική διαδικασία και εκδίδει το τελι¬ 
κό αποτέλεσμα, το οποίο ανακοινώνει στον Κοσμήτορα 
και στους εκλέκτορες. 

Η θητεία των εκλεγμένων μελών της Κοσμητείας είναι 
τριετής και διαρκεί τρία διαδοχικά ακαδημαϊκά έτη. 

Τα πέντε (5) εκλεγμένα μέλη της Κοσμητείας δεν έχουν 
δικαίωμα εκλογής για τρίτη συνεχή θητεία. 

Διαπιστωτική πράξη για τους εκλεγέντες εκδίδει αμελ¬ 
λητί ο Κοσμήτορας μετά την παράδοση σε αυτόν του 
πρακτικού εκλογής. Η διαπιστωτική πράξη κοινοποιείται 
στον Πρύτανη. 

Αν κάποιο από τα εκλεγμένα μέλη ΔΕΠ της Κοσμητείας 
εκλείψει ή αποχωρήσει για οποιοδήποτε λόγο, αντικα¬ 
θίσταται από το πρώτο επιλαχόν υποψήφιο μέλος ΔΕΠ 
για το υπόλοιπο της θητείας του μέλους αυτού. Αν δεν 
υπάρχουν επιλαχόντες, ο Κοσμήτορας προκηρύσσει 
εκλογές για το υπόλοιπο της θητείας, εκτός αν υπολεί¬ 
πεται διάστημα μικρότερο του ενός έτους και δεν επη¬ 
ρεάζεται η απαιτούμενη απαρτία για τις συνεδριάσεις 
της Κοσμητείας. 

Συμπληρωματικά και αναλογικά εφαρμόζονται οι δι¬ 
ατάξεις για την ανάδειξη των Κοσμητόρων των Σχολών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 2 Φεβρουάριου 2018 
Ο Πρύτανης 
ΓΕΩΡΓΙΟΣ ΚΑΨΑΛΗΣ 


Αριθμ. αποφ. 872/30.0 1.2018 (4) 

Κατανομή ωρών υπερωριακής απασχόλησης, νυ¬ 
κτερινής και εργασίμων ημερών και ημερήσιας ή 
νυκτερινής που παρέχεται Κυριακές και εξαιρέσι¬ 
μες ημέρες των υπαλλήλων της Νοσοκομειακής 
Μονάδας Αμαλία Φλέμιγκ, μονίμων και ιδιωτικού 
δικαίου, καθώς και εφημεριών λοιπού επιστημο¬ 
νικού προσωπικού για το έτος 2018 . 

Ο ΔΙΟΙΚΗΤΗΣ ΤΟΥ ΓΕΝΙΚΟΥ ΝΟΣΟΚΟΜΕΙΟΥ 
ΑΤΤΙΚΗΣ ΣΙΣΜΑΝΟΓΛΕΙΟ-ΑΜΑΛΙΑ ΦΛΕΜΙΓΚ 

Έχοντας υπόψη: 

1 .Τ ις διατάξειςτου ν. 3329/2005 (ΦΕΚ81 /Α704.05.2005) 
«Εθνικό Σύστημα Υγείας και λοιπές διατάξεις». 

2.Την υπ'αρ. Υ4α/οικ.123909/31.12.2012 κοινή υπουρ¬ 
γική απόφαση (ΦΕΚ 3499/Β731.12.2012). 


3. Τις διατάξεις του άρθρου 20 του ν. 4354/2015 

(ΦΕΚ 176/Α/16.12.2015)« Αποζημίωση για εργασία καθ' 
υπέρβαση του υποχρεωτικού ωραρίου - Αποζημίωση για 
εργασία προς συμπλήρωση του υποχρεωτικού ωραρί¬ 
ου», σύμφωνα με τις οποίες «.Για το προσωπικό 

των Ν.Π.Δ.Δ. και των Ν.Π.Ι.Δ. η απόφαση καθιέρωσης 
υπερωριακής εργασίας εκδίδεται από το Διοικητικό Συμ¬ 
βούλιο ή το όργανο διοίκησης ή το εξουσιοδοτημένο 

από αυτό όργανο.Στις αποφάσεις αυτές καθορίζεται 

ο αριθμός των υπαλλήλων, το χρονικό διάστημα και οι 
ώρες υπερωριακής απασχόλησής τους μέσα στα όρια 
των πιστώσεων του Προϋπολογισμού τους μη επιτρεπο- 
μένης της επιβάρυνσης του Προϋπολογισμού Δημοσί¬ 
ων Επενδύσεων. Οι ανωτέρω αποφάσεις δημοσιεύονται 
στην Εφημερίδα της Κυβερνήσεως και ισχύουν από τη 
δημοσίευσή τους.». 

4. Την υπ'αρ. Α2β/Γ.Π.οικ. 95854/27.12.2017 κοινή από¬ 
φαση «Καθιέρωση με αμοιβή υπερωριακής, νυχτερινής 
και εξαιρέσιμων ημερών εργασίαςτου μόνιμου προσω¬ 
πικού και του προσωπικού με σχέση εργασίας ιδιωτικού 
δικαίου των Νοσηλευτικών Ιδρυμάτων ανά Υγειονομική 
Περιφέρεια» του Υπουργείου Υγείας για το έτος 2018. 

5. Την υπ' αρ. Α2β/Γ.Π.οικ. 95850/27.12.2017 κοινή 
απόφαση «Εφημερίες Χημικών, Βιοχημικών, Κλινικών 
Χημικών, Βιολόγων, Φαρμακοποιών, Νοσοκομειακών 
Φαρμακοποιών, Ψυχολόγων, Φυσικών Νοσοκομείων- 
Ακτινοφυσικών και Κτηνιάτρων των Νοσηλευτικών Ιδρυ¬ 
μάτων ανά Υγειονομική Περιφέρεια» του Υπουργείου 
Υγείας για το έτος 2018. 

6. Την υπ'αρ. πρωτ. 57760/29.12.2017 (ΑΔΑ: Ω8ΓΝ469- 
Η26-ΜΙΞ) απόφαση της 1 ης Υ.ΠΕ. Αττικής «Κατανομή 
ποσού για αμοιβή υπερωριακής, νυχτερινής και εξαιρέ¬ 
σιμων ημερών εργασίας του μόνιμου προσωπικού και 
του προσωπικού με σχέση εργασίας ιδιωτικού δικαίου 
των Νοσοκομείων αρμοδιότητας 1 ης Υγειονομικής Πε¬ 
ριφέρειας Αττικής, έτους 2018» σύμφωνα με την οποία 
στη Νοσοκομειακή Μονάδα ΑΜΑΛΙΑ ΦΛΕΜΙΓΚ κατανε- 
μήθηκε το ποσό των 320.000,00 €. 

7. Την υπ'αρ.πρωτ. 57761/29.12.2017 (ΑΔΑ: Ω1ΕΓ469- 
Η26-ΦΝΦ) απόφαση της 1ης Υ.ΠΕ. Αττικής «Κατανομή 
ποσού για αποζημίωση εφημεριών Χημικών, Βιοχημικών, 
Κλινικών Χημικών, Βιολόγων, Φαρμακοποιών, Νοσοκο¬ 
μειακών Φαρμακοποιών, Ψυχολόγων, Φυσικών Νοσοκο¬ 
μείων- Ακτινοφυσικών και Κτηνιάτρων των Νοσοκομεί¬ 
ων αρμοδιότητας 1 ης Υγειονομικής Περιφέρειας Αττικής, 
έτους 2018» σύμφωνα με την οποία στη Νοσοκομειακή 
Μονάδα ΑΜΑΛΙΑ ΦΛΕΜΙΓΚ κατανεμήθηκε το ποσό των 
25.000,00 €. 

8. Την μείωση του προσωπικού μετά την κατάργηση 
300 οργανικών και προσωποπαγών θέσεων της Νοσο¬ 
κομειακής Μονάδας Αμαλία Φλέμιγκ κατ'εφαρμογή της 
παρ. 1 του άρθρου 90 του ν. 4172/2013 (ΦΕΚ 167/Α/2013) 
και της υπ'αρ. Υ4α/οικ. 80672 Κοινής Υπουργικής Από¬ 
φασης (ΦΕΚ 2123/Β/28.08.2013) και τη μετάταξη - μετα¬ 
φορά των υπαλλήλων μέσω της διαδικασίας της κινητι¬ 
κότητας - διαθεσιμότητας σε άλλους φορείς σύμφωνα 
με το ΦΕΚ 2247/Β/10.09.2013. 

9. Την επιπλέον μείωση στη συνέχεια του προσωπικού 
λόγω συνταξιοδοτήσεων υπαλλήλων. 

ΙΟ.Την ανάγκη 24ωρης κάλυψηςτου Νοσοκομείου με 
νοσηλευτικό, τεχνικό και παραϊατρικό προσωπικό, με 
ανάγκη ενίσχυσης πρωτίστως με νοσηλευτικό προσω¬ 
πικό κατά τις γενικές εφημερίες του Νοσοκομείου, που 
πραγματοποιούνται κάθε τέσσερις (4) ημέρες. 

11. Τη μεγάλη έλλειψη προσωπικού με επακόλουθη 
την ανάγκη διεκπεραίωσης εργασιών από τους εναπο- 
μείναντες υπαλλήλους των τμημάτων του Νοσοκομεί¬ 
ου με υπερωριακή απασχόληση κατά τις απογευματι¬ 
νές ώρες, πέραν του υποχρεωτικού ωραρίου εργασίας, 
προκειμένου να είναι δυνατή η ανταπόκρισή τους στις 
καθημερινές υποχρεώσεις εργασίας τους, αλλά και στα 
ερωτήματα που τίθενται από τις υπερκείμενες αρχές 

12. Την ανάγκη πραγματοποίησης κυκλικού ωραρίου 
εργασίας των Διοικητικών υπαλλήλων του Νοσοκομείου 
στοΤμήμα Κίνησης Ασθενών κατά τις γενικές εφημερίες 
του Νοσοκομείου. 

13. Την ανάγκη κάλυψης με υπερωριακή απασχόληση 
κατά τις ημέρες γενικής εφημερίας του Νοσοκομείου και 
κατά τις απογευματινές ώρες, με υπαλλήλους της Κοι¬ 
νωνικής Υπηρεσίας με σκοπό την αποτελεσματικότερη 
αντιμετώπιση έκτακτων περιστατικών που προσέρχο¬ 
νται στην εφημερία και τη διευκόλυνση του οικογενεια¬ 
κού περιβάλλοντος τους. 

14. Την υπ'αρ. 3/17.01.2018 (θέμα 14ο) απόφαση του Δι¬ 
οικητικού Συμβουλίου του Γ.Ν. Αττικής ΣΙΣΜΑΝΟΓΛΕΙΟ- 
ΑΜΑΛΙΑ ΦΛΕΜΙΓΚ και του διασυνδεόμενου σε αυτό Γ.Ν. 
Παίδων Πεντέλης, σύμφωνα με την οποία εγκρίθη κε για 
το έτος 2018, η καταβολή αποζημίωσης υπερωριακής 
απασχόλησης, νυκτερινής και εργασίμων ημερών και 
ημερήσιας ή νυκτερινής που παρέχεται Κυριακές και 
εξαιρέσιμες ημέρες των υπαλλήλων της Νοσοκομεια¬ 
κής Μονάδας Αμαλία Φλέμιγκ, μονίμων και ιδιωτικού 
δικαίου, καθώς και εφημεριών λοιπού επιστημονικού 
προσωπικού, αποφασίζει: 

Τ ην έγκριση καταβολής αποζημίωσης για το έτος 2018 
ως εξής: 

α) Υπερωριακή απασχόληση καθημερινής και αργιών 
των υπαλλήλων του Νοσοκομείου μας, μονίμων και με 
σχέση εργασίας ιδιωτικού δικαίου, για το έτος 2018 ήτοι 
συνολικά αριθμός υπαλλήλων (Διοικητικού, Νοσηλευ¬ 
τικού, Τεχνικού, Παραϊατρικού, Βοηθητικού και Λοιπού 
προσωπικού) 210 καθώς και 15.000,00 ώρες καθημερι¬ 
νής υπερωριακής απασχόλησης και αργίας αυτών συ¬ 
νολικού κόστους 74.250,00 € ήτοι 7.500 ώρες για το 1 ο 
εξάμηνο 2018 με κόστος 37.125,00 € και 7.500 ώρες για 
το 2ο εξάμηνο 2018 με κόστος 37.125,00 € (ΚΑΕ 0261, 
ΚΑΕ 0263, συμπεριλαμβανομένων των ΚΑΕ των εργο- 
δοτικών εισφορών ΚΑΕ 0561, ΚΑΕ 0562, ΚΑΕ 0563, ΚΑΕ 
0564, ΚΑΕ 0565, ΚΑΕ 0566, ΚΑΕ 0567 και ΚΑΕ 0568). 

Η απογευματινή υπερωριακή εργασία, η οποία ορί¬ 
ζεται ανά εξάμηνο μέχρι 120 ώρες ανά υπάλληλο και 
υπερωριακή εργασία κατά τις νυχτερινές ώρες ή κατά τις 
Κυριακές και εξαιρέσιμες ημέρες ορίζεται ανά εξάμηνο 
σε 96 ώρες ανά υπάλληλο. 


β) Νυκτερινής εργασίμων ημερών και ημερήσιας ή 
νυκτερινής που παρέχεται Κυριακές και εξαιρέσιμες 
η μέρες των υπαλλήλων του Νοσοκομείου μας, μονίμων 
και με σχέση εργασίας ιδιωτικού δικαίου, προς συμπλή¬ 
ρωση του υποχρεωτικού ωραρίου για 210 υπαλλήλους 
και 73.000 ώρες ήτοι 36.500 για το 1 ο εξάμηνο 2018 και 
36.500 για το 2ο εξάμηνο του 2018, μέχρι του εναπομεί- 
ναντος ποσού των 245.750,00 € επιμεριζόμενο για το 1 ο 
εξάμηνο του έτους 2018 με κόστος 122.875,00 € και για 
το β' εξάμηνο του έτους 2018 με κόστος 122.875,00 € 
(ΚΑΕ 0261, ΚΑΕ 0263, συμπεριλαμβανομένων των ΚΑΕ των 
εργοδοτικών εισφορών ΚΑΕ 0561, ΚΑΕ 0562, ΚΑΕ 0563, 
ΚΑΕ 0564, ΚΑΕ 0565, ΚΑΕ 0566, ΚΑΕ 0567 και ΚΑΕ 0568). 

γ) Αποζημίωση για εφημερίες λοιπού επιστημονικού 
προσωπικού, (Βιολόγων, Ακτινοφυσικών) για το έτος 
2018 για 3 υπαλλήλους, 144 ημέρες εφημερίας κόστους 
25.000,00 € επιμεριζόμενες για το 1 ο εξάμηνο του έτους 
2018 σε 72 ημέρες εφημερίας με κόστος 12.500 € και για 
το 2ο εξάμηνο του έτους 2018 σε 72 ημέρες εφημερίας 
με κόστος 12.500 € (ΚΑΕ 0261, ΚΑΕ 0263, συμπεριλαμβα¬ 
νομένων των ΚΑΕ των εργοδοτικών εισφορών ΚΑΕ 0561, 
ΚΑΕ 0562, ΚΑΕ 0563, ΚΑΕ 0564, ΚΑΕ 0565, ΚΑΕ 0566, ΚΑΕ 
0567 και ΚΑΕ 0568). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διοικητής 

ΕΜΜΑΝΟΥΗΛ ΚΟΥΤΑΛΑΣ 


Αριθμ. 12 _ (5) 

Αποζημίωση υπερωριακής απασχόλησης, καθώς 
και νυκτερινής εργάσιμων ημερών και ημερήσιας 
ή νυκτερινής που παρέχεται Κυριακές και εξαιρέ¬ 
σιμες ημέρες των υπαλλήλων του Νοσοκομείου 
μας και του ΚΕΦΙΑΠ Αμυνταίου, μονίμων και ιδι¬ 
ωτικού δικαίου, για το έτος 2018 . 

Ο ΔΙΟΙΚΗΤΗΣ ΤΟΥ ΓΕΝΙΚΟΥ ΝΟΣΟΚΟΜΕΙΟΥ 
ΦΛΩΡΙΝΑΣ «ΕΛΕΝΗ Θ. ΔΗΜΗΤΡΙΟΥ» 

Έχοντας υπόψη: 

1. Τις διατάξεις του ν. 3205/2004. 

2. Τις διατάξεις του ν 2470/1997. 

3. Τις διατάξεις του ν. 2703/1999. 

4. Τ ις διατάξεις του ν. 2592/1998. 

5. Τις διατάξεις της περ. 5 της παρ. 9 του άρθρου 7 του 
ν. 3329/2005 «ο αναπληρωτής του Διοικητή μεριμνά για 
τη σύνταξη του ετήσιου προγράμματος εφημεριών του 
ιατρικού προσωπικού και υπερωριών, νυχτερινών και 
εξαιρέσιμων του λοιπού προσωπικού και το υποβάλλει 
προς έγκριση στο Δ.Σ.». 

6. Τις διατάξεις της περ. 6 της παρ. 9 του άρθρου 7 
του ν.3329/2005 «ο αναπληρωτήςτουΔιοικητή εγκρίνει 
και τροποποιεί τα μηνιαία προγράμματα εφημεριών του 
ιατρικού προσωπικού και υπερωριών, νυχτερινών και 
εξαιρέσιμων του λοιπού προσωπικού, μετά από εισήγη¬ 
ση των Διευθυντών των αντίστοιχων υπηρεσιών». 

7. Τον απεσταλμένο στην 3η Υ.ΠΕ. Μακεδονίας πίνα¬ 
κα προϋπολογισμού - προγραμματισμού υπερωριακής 

απασχόλησης λοιπού προσωπικού (πλην ιατρών) 2018 
που κινείται κατόπιν απαίτησης του Υπουργείου στα 
πλαίσια των ανάλογων επιχορηγήσεων του 2017 (λοιπό 
προσωπικό 337.773,38 €) και επισυνάπτεται. 

8. Το από 10.01.2018 θ-ιγιβΜ του τμήματος Οικ. Διαχεί¬ 
ρισης της 3ης ΥΠΕ Μακεδονίας σύμφωνα με το οποίο οι 
εγκεκριμένες πιστώσεις προσθέτων αμοιβών για το έτος 
2018 ανέρχονται για: α) το Επιστημονικό προσωπικό στα 
24.000,00 € και β) υπερωρίες/νυχτερινά, εξαιρέσιμα του 
μόνιμου προσωπικού και του προσωπικού με σχέση ερ¬ 
γασίας Ιδιωτικού Δικαίου στο ποσό των 294.200,00 € και 
οι οποίες έχουν προϋπολογισθεί στον προϋπολογισμό 
του Νοσοκομείου για το έτος 2018. 

9. Τις διατάξεις του άρθρου 20 του ν. 4354/2015 (ΦΕΚ 
176 τ.Α') σύμφωνα με τις οποίες «...Για το προσωπικό των 
Ν.Π.Δ.Δ. και των Ν.Π.Ι.Δ. η απόφαση καθιέρωσης υπερω- 
ριακής εργασίας εκδίδεται από το Διοικητικό Συμβούλιο 
ή το όργανο διοίκησης ή το εξουσιοδοτημένο από αυτό 

όργανο.Στις αποφάσεις αυτές καθορίζεται ο αριθμός 

των υπαλλήλων, το χρονικό διάστημα και οι ώρες υπερω- 
ριακής απασχόλησής τους μέσα στα όρια των πιστώσεων 
του Προϋπολογισμού τους μη επιτρεπομένης της επιβά¬ 
ρυνσης του Προϋπολογισμού Δημοσίων Επενδύσεων. Οι 
ανωτέρω αποφάσεις δημοσιεύονται στην Εφημερίδα της 
Κυβερνήσεως και ισχύουν από τη δημοσίευσή τους...». 

10. Τις υπηρεσιακές ανάγκες για την κάλυψη των λει¬ 
τουργικών αναγκών του Νοσοκομείου και του ΚΕΦΙΑΠ 
Αμυνταίου, αποφασίζουμε: 

Εγκρίνουμε την καταβολή: 

α) υπερωριακής αποζημίωσης, μέσα στα όρια των πι¬ 
στώσεων του Προϋπολογισμού μη επιτρεπομένης της 
επιβάρυνσης του Προϋπολογισμού Δημοσίων Επενδύ¬ 


σεων, για απασχόληση καθημερινής των υπαλλήλων του 
Νοσοκομείου μας και του ΚΕΦΙΑΠ Αμυνταίου για την 
κάλυψη των λειτουργικών αναγκών, μονίμων και με σχέ¬ 
ση εργασίας ιδιωτικού δικαίου χωρίς να υπερβαίνουν τις 
είκοσι (20) ώρες μηνιαίως έκαστος για το έτος 2018 ήτοι 
συνολικά αριθμός υπαλλήλων 32 καθώς και 3.760 ώρες 
καθημερινής υπερωριακής απασχόλησης αυτών, επι¬ 
μεριζόμενες σε 1.880 ώρες για το α' εξάμηνο του έτους 
2018 με κόστος 15.114,50 € (ΚΑΕ 0261) και 1.880 ώρες 
για το β'εξάμηνο του έτους 2018 με κόστος 15.114,50 € 
(ΚΑΕ 0261). Η απογευματινή υπερωριακή εργασία ορίζε¬ 
ται ανά εξάμηνο μέχρι 120 ώρες ανά υπάλληλο 
β) υπερωριακής αποζημίωσης, μέσα στα όρια των πι¬ 
στώσεων του Προϋπολογισμού μη επιτρεπομένης της 
επιβάρυνσης του Προϋπολογισμού Δημοσίων Επενδύ¬ 
σεων, για απασχόληση νυκτερινής εργασίμων ημερών 
και ημερήσιας ή νυκτερινής που παρέχεται Κυριακές και 
εξαιρέσιμες ημέρες προς συμπλήρωση αριθμού ετησίως 
90.240 ωρών των υπαλλήλων του Νοσοκομείου μας και 
του ΚΕΦΙΑΠ Αμυνταίου για την κάλυψη των λειτουργικών 
αναγκών, μονίμων και με σχέση εργασίας ιδιωτικού δικαίου, 
μέχρι του εναπομείναντος ποσού των 287.971,00 € επιμε¬ 
ριζόμενο για το α' εξάμηνο του έτους 2018 με κόστος 
143.985,50 € (ΚΑΕ 0263) και για το β' εξάμηνο του έτους 
2018 με κόστος 143.985,50 € (ΚΑΕ 0263). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 1 Φεβρουάριου 2018 
Ο Διοικητής 
ΓΕΩΡΓΙΟΣ ΧΙΩΤΙΔΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























